open-index/open-wikipedia-markdown huggingface dataset:
MonetizeAd

**MonetizeAd** je bosanskohercegovačka kompanija za digitalni marketing, osnovana 2017. godine. Sjedište kompanije nalazi se u Sarajevu, u Bosni i Hercegovini sa ispostavama u Sloveniji, Srbiji, Hrvatskoj, u Sjevernoj Makedoniji, Mađarskoj, Crnoj Gori, Albaniji i Turskoj. Kompanija zapošljava 220 zaposlenika. i posluje u mnogim državama Jugoistočne Evrope. MonetizeAd se bavi digitalnim marketingom, IT industrijom u globalu.

## Historija 
MonetizeAd kompanija, osnovana je 2017. godine u Tuzli i na početku je kompanija imala dva zaposlenika. Nakon uspješnog poslovanja, ulaze u trku na prostoru Jugoistočne Evrope. U 2019. godini, kompanija je zabilježila porast prihoda od 98.7% u odnosu na 2018. godinu.

## Projekti 
MonetizeAd je, među prvim produktima, kreirao sistem za monetizaciju internet saobraćaja pod nazivom MonadPlug.

Nakon MonadPlug-a, developeri MonetizeAd kompanije počinju raditi na projektu pod imenom MonadLead.

MonadLead je CPA Network napravljen da može parirati Afilliate programima i platformama, dok je Monad Games projekat koji je rezultirao stvaranjem tima za razvijanje mobilnih igara sa kojim MonetizeAd planira izaći na svjetsko tržište.

## Nagrade 
Dobitnici su nagrade "Rising Star" za najbrže rastuću kompaniju u Bosni i Hercegovini u posljednjih nekoliko godina, te su dobitnici Certifikata bonitetne pouzdanosti kao pouzdan poslovni partner.

## Reference 
## Vanjski linkovi 
* Zvanični sajt

Kategorija:Marketing
Kategorija:Kompanije u Bosni i Hercegovini
Kategorija:Sarajevo
Sergio Mattarella

**Sergio Mattarella** (rođen 23. jula 1941) italijanski je političar, pravnik i akademik, predsjednik Italije od 2015. godine.

Kršćanski ljevičarski političar, Mattarella je bio ministar za parlamentarne odnose od 1987. do 1989. godine, ministar javnog obrazovanja od 1989. do 1990, zamjenik premijera Italije od 1998. do 1999. i ministar odbrane od 1999. do 2001. godine. U 2011. godini je izabran za sudiju Ustavnog suda. Dana 31. januara 2015. godine, Mattarella je izabran za predsjednika Italije na četvrtom glasanju, uz podršku široke većine lijevog centra predvođene Demokratskom strankom. Zakletvu za predsjednika položio je 3. februara 2015. Ponovo je izabran za drugi mandat 29. januara 2022. godine, čime je postao drugi italijanski predsjednik koji je ponovo izabran na tu poziciju.

Do 2022. četiri premijera su obnašala tu dužnost pod Mattarellinim predsjedništvom: Matteo Renzi, tada vođa Demokratske stranke i glavni sponzor Mattarelline kandidature, Paolo Gentiloni, vodeći član Demokratske stranke koji je naslijedio Renzija nakon njegove ostavke 2016. godine, Giuseppe Conte, nezavisni političar koji je vladao i desničarskomm i lijevičarskom koalicijom u dvije uzastopne vlade, kao i Mario Draghi, bankar i bivši predsjednik Evropske centralne banke, kojeg je imenovao Mattarella da predvodi vladu nacionalnog jedinstva nakon Conteove ostavke.

## Reference
## Vanjski linkovi
*

Kategorija:Rođeni 1941.
Kategorija:Živi ljudi
Kategorija:Biografije, Palermo
Kategorija:Italijanski političari
Kategorija:Italijanski predsjednici
Giorgio Napolitano

**Giorgio Napolitano** (29. juni 1925 – 22. septembar 2023) bio je italijanski političar koji je bio predsjednik Italije od 2006. do 2015. i prvi italijanski predsjednik koji je ponovo izabran na tu poziciju.

Zbog njegove dominantne pozicije u italijanskoj politici, neki kritičari su ga ponekad nazivali *Re Giorgio* ("Kralj Giorgio"). Napolitano je predsjednik s najdužim stažom u historiji moderne Republike Italije, koja postoji od 1946.

## Karijera
Iako je pozicija predsjednika Italije nestranačka funkcija kao garant italijanskog Ustava, Napolitano je bio dugogodišnji član Komunističke partije Italije (i njenih postkomunističkih socijaldemokratskih nasljednika, od Demokratske partije ljevice pa nadalje). Bio je vodeći član modernizatorske frakcije na desnoj strani stranke. Prvi put izabran u Zastupnički dom 1953, ustrajno se zanimao za parlamentarni život i bio je predsjednik tog doma od 1992. do 1994. Također je bio ministar unutrašnjih poslova od 1996. do 1998. pod Romanom Prodijem.

[mini|lijevo|[Barack Obama i Napolitano u Kvirinalskoj palači u Rimu 2009.]]

Predsjednik Carlo Azeglio Ciampi 2005. imenovao je Napolitana doživotnim senatorom. U maju 2006. parlament ga je izabrao za predsjednika Italije. Tokom svog prvog mandata nadgledao je vlade kako lijevog centra, na čelu s Prodijem, tako i desnog centra, predvođenog Silviom Berlusconijem. U novembru 2011. Berlusconi je podnio ostavku na mjesto premijera zbog finansijskih i ekonomskih problema. Napolitano je, u skladu sa svojom ustavnom ulogom, tada zatražio od bivšeg komesara Evropske unije Marija Montija da formira vladu, a koju su kritičari nazivali "vladom predsjednika".

Kada mu je u aprilu 2013. istekao sedmogodišnji predsjednički mandat, Napolitano (tada je imao 87 godina) nevoljko je prihvatio ponovni izbor, postavši prvi predsjednik Italije koji je služio drugi mandat, kako bi zaštitio kontinuitet institucija zemlje tokom parlamentarnog zastoja koji je uslijedio nakon općih izbora 2013. Nakon što je ponovo izabran za predsjednika uz široku međustranačku podršku u parlamentu, prevazišao je zastoj tako što je pozvao Enrica Lettu da predloži vladu u obliku velike koalicije. Kada je Letta 14. februara 2014. podnio ostavku, Napolitano je ovlastio Mattea Renzija da formira novu vladu. Nakon rekordnih osam i po godina na mjestu predsjednika Napolitano je podnio ostavku u 89. godini u januaru 2015.

Napolitana su njegovi kritičari često optuživali da je transformisao uglavnom ceremonijalnu ulogu u političku, postajući, tokom godina svog mandata, pravi kreator italijanske politike.

## Nakon predsjedništva
Kao predsjednik emeritus, postao je doživotni senator nakon završetka predsjedničkog mandata 14. januara 2015. Dana 19. januara 2015. pridružio se grupi Za autonomije u Senatu. Dana 23. i 24. marta 2018. bio je privremeni predsjednik Senata kao najviši i najstariji senator, prilikom izbora predsjednika Senata u novom sazivu.

Preminuo je 22. septembra 2023. u 98. godini.

## Reference
## Vanjski linkovi
*

Kategorija:Rođeni 1925.
Kategorija:Umrli 2023.
Kategorija:Biografije, Napulj
Kategorija:Italijanski političari
Kategorija:Italijanski predsjednici
Ivan Šaranić

**Ivan Šaranić** (rođen 12. maja 2003) jest hrvatski nogometaš koji igra za Dinamo Zagreb na poziciji napadačkog veznog igrača.

## Klupska karijera 
Godine 2015. prešao je iz omladinske selekcije Segeste u Dinamo Zagreb. Za Dinamo Zagreb debitirao je 16. decembra 2020. u utakmici Hrvatskog nogometnog kupa protiv Rudeša kojeg je Dinamo dobio 2:0. Za drugi tim Dinama debitirao je 7. marta 2021. u utakmici 2. HNL-a protiv Solina koji je poražen s minimalnih 1:0. Svoj prvi gol za drugi tim zabio je 12. aprila riječkom Orijentu koji je poražen 3:1.

## Reprezentativna karijera 
Šaranić je nastupao za selekcije Hrvatske do 14, 15, 16, 17 i 19 godina.

## Priznanja 
### Klupska 
;Dinamo Zagreb
* 1. HNL **(1):** 2020/21.
* Hrvatski nogometni kup **(1):** 2020/21.

## Reference 
## Vanjski linkovi 
* Profil na Hrvatskom nogometnom savezu
* Profil na Transfermarktu

Kategorija:Biografije, Sisak
Kategorija:Hrvatski nogometaši
Kategorija:Nogometaši Dinamo Zagreba
Kategorija:Rođeni 2003.
Hesiod

**Hesiod** (Ἡσίοδος; vjerovatno oko VIII stoljeće stare ere) bio je starogrčki pjesnik. Poznata njegova djela su *Poslovi i dani* i *Teogonija*

Njegov otac Dijo bavio se pomorskom trgovinom. Zbog nepoznate nevolje preselio se iz Kime u Maloj Aziji u Askru u Beotiju gdje se rodio Hesiod. Iz djela *Poslovi i dani* saznaje se da je Hesiod imao brata Persa. Nakon smrti njihovog oca Dija, braća Hesiod i Perse zalaze u sudsku raspru radi pitanja nasljedstva. Perse podmićuje sudije na štetu Hesioda i kasnije bogatstvo troši. Vjeruje se da je ova epizoda iz ličnog života potakla Hesioda da sklopi pjesmu *Poslovi i dani* kao sadržaj različitih moralnih pouka starim Grcima. Pjesma također potiče stare Grke na poljoprivredni rad.

Hesiod je nepoznate godine pobijedio u takmičenju na sahrani kralja Amfidamanta. Za nagradu je dobio tronožac koji je posvetio helikonskim muzama. Iako Hesiod ne navodi protiv koga se takmičio, ovo takmičenje je dalo povod predanju da je njegov suparnik bio Homer iako se ne može sa sigurnošću znati da li su uopće bili savremenici.

Kategorija:Starogrčki pjesnici
Liz Truss

**Mary Elizabeth Truss** jest britanska političarka koja je obnašala funkciju premijerke Ujedinjenog Kraljevstva od septembra do oktobra 2022, čime je postala premijer s najkraćim mandatom u britanskoj historiji (49 dana). Bila je čelnica Konzervativne stranke od 5. septembra do 24. oktobra 2022. Prethodno je služila kao ministrica vanjskih poslova i ministrica za žene i ravnopravnost. Članica Konzervativne stranke, Truss je obnašla različite pozicije u vladi pod premijerima Davidom Cameronom, Theresom May i Borisom Johnsonom.

Pohađala je Merton College u Oxfordu, gdje je bila predsjednica Liberalnih demokrata Univerziteta Oksford. Diplomirala je na Univerzitetu u Oxfordu 1996, a potom se pridružila Konzervativnoj stranci. Radila je u prodaji i kao ekonomista, a bila je i zamjenica direktora u think-tanku Reform, prije nego što je postala poslanica na općim izborima 2010. Truss je kao zamjenica pozvala na reformu u brojnim oblastima politike, uključujući brigu o djeci, obrazovanje iz matematike i ekonomije. Autor je ili koautor brojnih radova i knjiga, uključujući *After the Coalition* (2011) i *Britannia Unchained* (2012).

Nakon ostavke premijera Borisa Johnsona usred vladine krize, pobijedila je na izborima za rukovodstvo Konzervativne stranke 2022, te postala tek treća žena na poziciji premijera Ujedinjenog Kraljevstva. Truss je također postala prvi premijer od Winstona Churchilla koji je služio pod monarhom koji nije Elizabeta II.

## Reference 
## Vanjski linkovi 
*

Kategorija:Rođeni 1975.
Kategorija:Živi ljudi
Kategorija:Biografije, Oxford
Kategorija:Britanski političari
Hemofilija C

**Hemofilija C** (poznata kao **nedostatak prethodnog plazmatskog tromboplastina (PTA)** ili **Rosenthalov sindrom**) jest blagi oblik hemofilije koji pogađa oba spola, zbog  **nedostataka faktora XI**. Pretežno se javlja u Aškenazi Jevreja. To je četvrti najčešći poremećaj koagulacija nakon von Willebrandove bolesti i hemofilije A i B. Smatra se da u Sjedinjenim Državama pogađa 1/100.000 ljudi odrasle populacije, što je čini 10% jednako uobičajenom kao i hemofiliju A.

## Znakovi i simptomi
Što se tiče znakova/simptoma hemofilije C, za razliku od osoba sa hemofilijama A i B, pogođene osobe ne krvare spontano. U ovim slučajevima, krvarenja se obično dešavaju nakon veće operacije ili ozljede. Međutim, osobe oboljele od hemofilije C mogu imati simptome usko povezane s onima drugih oblika hemofilije, kao što su sljedeći:

## Uzroci
Hemofilija C je uzrokovana nedostatkom koagulacije faktora XI i razlikuje se od hemofilija A i B po tome što ne dovodi do krvarenja u zglobovima. Pored toga, ima autosomno recesivno nasljeđivanje, budući da se gen za faktor XI nalazi na hromosomu 4 (blizu gena za prekalikrein) i nije potpuno recesivan, pa osobekoji su heterozigoti takođe pokazuju pojačano krvarenje.

Postoje mnoge mutacije, a na rizik od krvarenja ne utiče uvijek ozbiljnost nedostatka. Hemofilija C se povremeno primećuje kod osoba sa sistemskim eritemskim lupusom, zbog inhibitora FXI proteina.

## Dijagnoza
Dijagnoza hemofilije C (nedostatak faktora XI) je usredsređena na produženo aktivirano parcijalnog tromboplastinskog vremeena (aPTT). Ustanovit će se da je u organizmu pogogrnih smanjena razina faktora XI. U smislu diferencijalne dijagnoze moraju se uzeti u obzir: hemofilija A, hemofilija B, lupus antikoagulant i kontaminacija heparina. Produženje aktiviranog parcijalnog tromboplastinskog vremena trebalo bi u potpunosti ispraviti sa 1:1 miješanjem sa normalnom plazmom ako je prisutna hemofilija C; nasuprot tome, ako je lupusni antikoagulans uzrok produženog aPTT-a, aPTT se neće ispraviti sa studijom miješanja u omjeru  1:1.

## Liječenje
Što se tiče hemofilije C, lijek traneksaminska kiselina često koristi se i za liječenje nakon incidenta krvarenja i kao preventivna mjera za izbjegavanje prekomjernog krvarenja tokom oralne operacije.

Liječenje obično nije potrebno, osim u vezi sa operacijom, što dovodi do toga da mnogi od onih koji imaju to stanje nisu toga svjesni. U tim slučajevima može se koristiti svježe smrznuta plazma ili GMO|rekombinantni]] faktor XI, ali samo ako je potrebno.

Oboljeli mogu često patiti od krvarenja iz nosa, dok žene mogu imati neobično menstrucijsko krvarenje koje se može izbjeći uzimanjem kontracepcijskih sredstava kao što su: IUD i oralnih ili injektiranih kontraceptiva kako bi se povećala sposobnost koagulacije, prilagođavanjem hormona nivoima sličnim trudnoćama.

## Također pogledajte
## Reference
## Dopunska literatura
* 
* 
* 

## Vanjski linkovi 
Kategorija:Hemofilija
Kategorija:Krv
Predsjednik Italije

**Predsjednik Italije**, službeno **predsjednik Republike Italije** (italijanski: *Presidente della Repubblica Italiana*) jeste šef države Italije. U toj ulozi, nosilac funkcije predstavlja nacionalno jedinstvo, garantuje da je italijanska politika u skladu sa Ustavom Italije i šef je italijanskih oružanih snaga. Mandat predsjednika traje sedam godina. Trenutni predsjednik je Sergio Mattarella, obnašavši tu dužnost od 3. februara 2015. godine. Napoléon Bonaparte bio je prvi predsjednik Italije u historiji, od 26. januara 1802. do 17. marta 1805.

## Kvalifikacije za dužnost
Sastavljači ustava Italije namijenili su da predsjednik bude stariji državnik nekog stasa. Član 84 Međutim, jasno je dao do znanja da neće odslužiti puni mandat i podnio je ostavku u januaru 2015. godine.

## Predsjednički mandat
Predsjednik Republike Italije stupa na dužnost nakon polaganja zakletve pred italijanskim parlamentom i predsjedničkog obraćanja.

Mandat predsjednika Republike Italije traje sedam godina. Ovo sprječava da bilo koji nosilac funkcije bude ponovo izabran od istih domova, koji imaju petogodišnji mandat, što također daje određenu slobodu od pretjeranih političkih veza sa tijelom za imenovanje. Mandat italijanskog predsjednika može prestati dobrovoljnom ostavkom, smrću tokom obavljanja funkcije, trajnim invaliditetom zbog teške bolesti ili smjenom zbog zločina veleizdaje ili napada na Ustav.

Bivši predsjednik Republike naziva se predsjednikom emeritusom Republike i doživotnim senatorom. U odsustvu predsjednika Republike, uključujući putovanja u inostranstvo, predsjedničke funkcije obavlja predsjednik Senata.

## Reference
## Vanjski linkovi 
* Zvanični sajt 

Kategorija:Politika Italije
Italija
79. dodjela "Zlatnog globusa"

**79. dodjela Zlatnog globusa** obilježiće najbolja ostvarenja u filmu i američkoj televiziji tokom 2021. godine, po izboru Udruženja holivudskih stranih novinara. Dodjela je zakazana za 9. januar 2022. godine. Nominacije su 13. decembra 2021. objavili reper Snoop Dogg i predsjednica HFPA Helen Hoehne. Različite medijske organizacije (uključujući redovnu američku TV kuću NBC), Netflix, Amazon, WarnerMedia, glumci i drugi kreativni filmski djelatnici planiraju bojkotirati ceremoniju zbog nečinjenja HFPA da poveća članstvo i uvede raznolikost organizacije. HFPA još uvijek planira održati ceremoniju, sa ili bez nekog drugog televizijskog partnera. Nakon ovih događaja, HFPA je objavila vremenski okvir za svoje reforme, po kojima će proces biti završen do 2. augusta 2021. 1. oktobra 2021. HFPA je objavila listu od 21-og novog člana koje je regrutirala u okviru ovih reformi. HFPA je potom 15. oktobra objavila da još uvijek planira održati 79. dodjelu Zlatnih globusa 9. januara 2022. sa ili bez televizijskog prijenosa.

Detalji ceremonije ostali su nejasni kada je HFPA objavila nominacije 13. decembra, uključujući i da li će nominirani nastaviti da bojkotuju ceremoniju. Nakon objave nominacija, *The New York Times* je napisao da Globusov izbor predstavlja poboljšanje njegovog cilja da se diverzificira, ali je zajedno sa mnogim drugim publikacijama sumnjao u njegovu efikasnost. Ako HFPA ne može pronaći partnera za emitiranje koji bi zamijenio NBC, onda bi to bilo prvi put od 36. dodjele Zlatnog globusa 1979. godine da organizacija nije imala televizijski prijenos i 65. dodjele Zlatnih globusa 2008. godine da neće imati tradicionalnu ceremoniju.

## Nominacije
### Film
### Filmovi s najviše nominacija
Sljedeći filmovi dobili su višestruke nominacije:

### Televizija
### TV-Serije sa najviše nominacija
Sljedeće televizijske serije dobile su višestruke nominacije:

## Reference 
## Vanjski linkovi 
* 
* 2022 Golden Globes Nominations of official YouTube channel

Kategorija:2022. u Sjedinjenim Američkim Državama
78
BBC Sessions (Green Day)

***BBC Sessions*** je četvrti album uživo američke rok-grupe Green Day. Objavljen je 10. decembra 2021. pod izdavačkom kućom Reprise Records. Sastoji se od snimaka koji su snimljeni uživo za BBC u Maida Vale Studiosu u Londonu od 1994. do 2001.

## Kritike 
Na Metacriticu album je dobio ocjenu 84 od mogućih 100 na temelju četiri kritika, što ukazuje na "sveopće priznanje". Pišući za *Ultimate Classic Rock*, Gary Graff je izjavio da je BBC Sessions "poželjan dodatak i studija o tome koliko je grupa dosljedno jaka i uzbudljiva dok se nosi s suptilnim i dramatičnim promjenama u svom zvuku." Ian Winwood iz *Kerranga!* ocijenio je album s četiri od pet zvjezdica, nazvavši ga "zbirkom nevjerojatno tečnih pjesama isporučenih na moderan način".

## Spisak pjesama 
## Ljestvice 
## Reference 
Kategorija:Albumi Green Daya
Kategorija:Albumi iz 2021.
Matteo Renzi

**Matteo Renzi** (rođen 11. januara 1975) je italijanski političar koji je bio premijer Italije od 2014. do 2016. godine. Renzija su politički posmatrači opisali kao centristu i liberala.

U dobi od 39 godina, Renzi je postao najmlađa osoba koja je bila premijer Italije i u to vrijeme bio najmlađi lider u G7. Dok je bila na vlasti, Renzijeva vlada je provela brojne reforme, uključujući promjene izbornog sistema, relaksaciju zakona o radu i zapošljavanju sa namjerom da podstakne ekonomski rast, temeljitu reformu javne uprave, pojednostavljenje građanskih suđenja, uvođenje registrovanog partnerstva istopolnih zajednica i ukidanje mnogih malih poreza.

Nakon odbijanja njegove ustavne reforme na referendumu u decembru 2016, Renzi je formalno podnio ostavku na mjesto premijera 12. decembra; njegov ministar vanjskih poslova, Paolo Gentiloni, imenovan je za njegovu zamjenu. Podnio je ostavku na mjesto sekretara Demokratske stranke nakon poraza na općim izborima 2018. U septembru 2019. godine, napustio je Demokratsku stranku i osnovao liberalnu stranku Italia Viva. Godine 2021. Renzi je opozvao podršku Italie Vive vladi premijera Giuseppea Contea, što je srušilo vladu i rezultiralo krizom italijanske vlade 2021.

## Reference
## Vanjski linkovi
*

Kategorija:Rođeni 1975.
Kategorija:Živi ljudi
Kategorija:Biografije, Firenca
Kategorija:Italijanski političari
Paolo Gentiloni

**Paolo Gentiloni Silveri** (rođen 22. novembra 1954) je italijanski političar i trenutni evropski komesar za ekonomiju, obnašavši tu dužnost od decembra 2019. godine.

Prethodno je obavljao dužnost premijera Italije od decembra 2016. do juna 2018. godine. Gentiloni je jedan od osnivača i bivši predsjednik italijanske Demokratske stranke.

## Karijera
Nakon duge karijere u lokalnoj politici, Gentiloni je 2001. godine izabran u Predstavnički dom. Služio je u vladi pod Romanom Prodijem kao ministar komunikacija od 2006. do 2008. Godine 2007. bio je jedan od starijih osnivača Demokratske stranke, a bio je i njen predsjednik stranke od 2019. do 2020. godine. Gentiloni je kasnije bio ministar vanjskih poslova od 2014. do 2016. godine u vladi Mattea Renzija. Nakon Renzijeve ostavke poslije neuspjelog ustavnog referenduma, Demokratska stranka je vodila rasprave o njegovoj zamjeni. Na kraju je Gentiloni dobio podršku svojih kolega i predsjednik Sergio Mattarella ga je imenovao za premijera 12. decembra 2016. godine.

Uprkos tome što se smatrao privremenim premijerom nakon njegovog imenovanja, tokom svog vremena na funkciji Gentiloni je uspješno sproveo velike reforme koje su odlagane dugi niz godina, uključujući implementaciju prethodne direktive o zdravstvenoj zaštiti i donošenje novog izbornog zakona. Također je uveo strožija pravila o imigraciji i socijalnoj sigurnosti, u pokušaju da se suprotstavi evropskoj izbjegličkoj krizi. U vanjskoj politici, Gentiloni je nadogradio svoje vrijeme kao ministar vanjskih poslova projektujući snažan evropeistički stav, dok je u isto vrijeme gradio bliske odnose sa arapskim zemljama Perzijskog zaliva, a posebno nadgledajući normalizaciju odnosa Italije sa Indijom nakon godina tenzija. Gentiloni je podnio ostavku na mjesto premijera nakon izbora 2018. godine.

U septembru 2019. godine, vlada Giuseppa Contea ga je imenovala za novog italijanskog evropskog komesara i dobio je ključni portfelj nadzora ekonomije Evropske unije.

## Reference
## Vanjski linkovi
*

Kategorija:Rođeni 1954.
Kategorija:Živi ljudi
Kategorija:Biografije, Rim
Kategorija:Italijanski političari
Sindrom

**Sindrom** je skup medicinskih znakova i simptoma koji su međusobno povezani i obilježavaju jedan entitet i često povezani s određenom bolešću ili poremećajem, a prepoznatljivo se razliku od isto tako definiranih setova siptoma ostalih sindroma. Riječ potječe od grčkog σύνδρομον – *sindromos*, što znači podudarnost. Kada je sindrom uparen sa određenim uzrokom, to postaje bolest. Disciplina koja se bavi dijagnozom sindroma naziva se sindromologija ili dismorfologija. U nekim slučajevima, sindrom je toliko usko povezan sa patogenezom ili uzrokom da riječi *sindrom*, *bolest* i *poremećaj* završe tako da 
se koriste naizmjenično. Ova zamjena terminologije često zbunjuje stvarno značenje medicinskih dijagnoza. Ovo se posebno odnosi na naslijedne sindrome. Otprilike jedna trećina svih fenotipova koji su navedeni u Online Mendelovsko nasljeđivanje kod čovjeka (OMIM) opisani su kao dismorfni, što se obično odnosi na kompleksiju lica. Naprimjer, Downov sindrom, Wolf-Hirschhornov sindrom i Andersen-Tawilov sindrom su poremećaji s poznatom patogenezom, tako da je svaki više od skupa znakova i simptoma, uprkos 'nomenklaturi 'sindroma'. U drugim slučajevima, sindrom nije specifičan samo za jednu bolest. Naprimjer, sindrom toksičnog šoka može biti uzrokovan raznim toksinima; premotorni sindrom može biti uzrokovan raznim lezijama mozga; i predmenstruacijski sindrom nije bolest već jednostavno skup simptoma. Neki od simtoma javlajaju se u više sindroma, naprimjer intelektualna invalidnost (uporedi priložene slike), a  neki blaži čak i u popilaciji nepogođenih, kao što su netipska svojstva vanjskog uha, naprimjer. Zato je, za diferencijaciju  takvih i ostalih dvojbi, kao i u svim sličnim sličajevima neophodno genetičko testiranje.

Ako se sumnja na osnovni genetički uzrok, ali nije poznat, stanje se može nazvati genetičko pridruživanje (genetička asocijacija, često samo "asocijacija" u kontekstu). Po definiciji, asocijacija ukazuje na to da se skup znakova i simptoma javlja u kombinaciji češće nego što bi bilo vjerovatno samo slučajno.

Nazivaju se često po ljekaru ili grupi medicinara koji su ih otkrili ili u početku opisali punu kliničku sliku. Takvi eponimni nazivi sindroma su primjeri medicinskih eponima. Nedavno je došlo do pomaka prema opisnom imenovanju stanja (prema simptomima ili temeljnom uzroku), ali istoimeni nazivi sindroma često ostaju u uobičajenoj upotrebi.

## Također pogledajte
* Lista sindroma
* Toksidrom
* Simptom
* Bolest

## Reference
## Vanjski linkovi
* Whonamedit.com  - a repository of medical eponyms


Kategorija:Medicinska terminologija
Eponim

je eponim sazviježđe Orion, prikazanog ovdje, a time indirektno Svemirski brod Orion .]]

**Eponim** je osoba, mjesto ili stvar/objekt po kojoj je neko ili nešto nazvano ili se vjeruje da po tome nosi ime. Pridjevi izvedeni od eponima uključuju „eponimski“  I “eponimni”.

## Upotreba riječi
Termuin  *eponim*(starogrčki *ἐπώνυμος* (*a*.) dat kao ime, (*b*.) davanje nečijeg imena stvari ili osoba, *ἐπί* na + *ὄνομα* eolski *ὄνυμα* ime) funkcionira na više povezanih načina, a sve se temelji na eksplicitnom odnosu između dvije imenovane stvari. Osoba, mjesto ili stvar nazvana po određenoj osobi dijele istoimeni odnos. Na ovaj način, Elizabeta I, kraljica Engleske je eponim Elizabetanske ere. Kada se Henry Ford pominje kao eponimni  osnivač Ford Motor Company, njegovo prezime „Ford“ služi kao eponim. Termin se također odnosi na naslovni lik izmišljenog djela (kao što je Rocky Balboa iz *Rocky* filmske serije), kao i na * **samonazivna*** djela nazvana po njihovim kreatorima (kao što je album *The Doors* benda the Doors). Walt Disney stvorio je istoimenu Walt Disney Company, s njegovim imenom na sličan način proširenim na tematske parkove kao što je Disneyland.

## Također pogledajte
* Antonomazija
* Arhetipsko ime
* Demonim
* Eponimne frizure
* Etnonim
* Etimologija
* Lažna etimologija
* Medicinski eponimi
* Metonim
* Stiglerov zakon eponimije
* Teritorijalna oznaka
* Toponim

## Reference
## Vanjski linkovi 
* Definitions of -nym words na *Fun-with-Words.com*
* WhoNamedIt.com , baza podataka medicinskih eponima
* "Eponyms explored", *BBC Ideas*, 2019.


Kategorija:Stilske figure
Levijatan

desno|mini|249x249piksel| "Uništenje Levijatana", djelo Gustava Dorea iz 1865.
**Levijatan** ( hebr. לִוְיָתָן, "savijena zmija"), u Bibliji, mitološko vodeno čudovište; u hrišćanskoj ikonografiji i demonologiji predstavlja sliku Sotone. U *Knjizi svete magije Abra-Melina magičar je* naveden kao jedan od četiri glavna demona, zajedno sa Luciferom, Sotonom i Belijalom .

Najčešće se prikazuje kao divovski kit, koji predstavlja kralja oceana, koji besprijekorno vlada ljudima i bogovima. Spominje se u Starom zavjetu Jona (Ivan 2), a govori o Joni koji se sakrio u gradu Taršišu prije nego što se Bog razgnjevio. Međutim, Bog je izazvao oluju i bacio Jonu u more, gdje ga je progutao Levijatan. Proveo je tri dana i noći u utrobi, nakon čega je Bog naredio Levijatanu da pusti Jonu i ostavi ga na kopnu.

Najčešće se prikazuje kao divovski kit, koji predstavlja kralja okeana, koji besprijekorno vlada ljudima i bogovima. Spominje se u Starom zavjetu Jona (Ivan 2), a govori o Joni koji se sakrio u gradu Taršišu prije nego što se Bog razgnjevio. Međutim, Bog je izazvao oluju i bacio Jonu u more, gdje ga je progutao Levijatan. Proveo je tri dana i noći u utrobi, nakon čega je Bog naredio Levijatanu da pusti Jonu i ostavi ga na kopnu.

## Levijatan u jevrejskoj legendi 
Baš kao što je Behemoth neobjašnjivo čudovište zemlje i Ziz veliki džin, za Leviatana se kaže da je propordno morsko čudovište koje se ne može poraziti. Job 26 i 29 kažu da "mač ... nema efekta" i da se "smije na rupu koplja". Prema legendi, Levijatan će biti poslužitelj na mesijanskom banketu u Olam Ha Ba-u . U ovom slučaju, Olam Ha-Ba je zamišljen kao Carstvo Božije koje će postojati nakon što Mesija dođe. Talmud Baba Batra 75b navodi da će arhanđeli Michael i Gabriel biti oni koji ubijaju Levijatana. Druge legende kažu da će Bog ubiti zvijer, dok još jedna verzija priče kaže da će se Behemoth i Levijatan boriti protiv smrtne borbe na kraju vremena prije nego što budu služili na banketu.

## Bilješke 
## Reference 
* *Biblija, Sveto pismo Starog i Novog zavjeta, Hrvatsko biblijsko društvo, Zagreb, 2007.* 
* *Knight, Thomas H., Demoni, Zagrebačka naklada, Zagreb, 2003.* 
* *Mathers, Samuel Liddell MacGregor ( ur.).* *), Knjiga svete magije Abra-Melina maga, Nova Arka, Zagreb, 2000.* 

## Vanjski linkovi 
* Jevrejska enciklopedija - Levijatan i Behemot 

Kategorija:Biblija
Genetika agresivnosti

Područje psihologije bilo je pod velikim uticajem proučavanja genetike. Decenije istraživanja su pokazala da i genetski i okolišni faktori igraju ulogu u različitim ponašanjima ljudi i životinja (npr. Grigorenko i Sternberg, 2003). Međutim, genetska osnova agresije ostaje slabo shvaćena. Agresija je višedimenzionalni koncept, ali se općenito može definisati kao ponašanje koje drugome nanosi bol ili štetu.

Genetsko-razvojna teorija kaže da individualne razlike u kontinuiranom fenotipu proizlaze iz djelovanja velikog broja gena, od kojih svaki ima učinak koji djeluje na faktore okoline kako bi proizveo osobinu. Na ovu vrstu osobine utiče više faktora što je čini složenijom i težim za proučavanje od jednostavne mendelske osobine (jedan gen za jedan fenotip ).

Eksperimenti dizajnirani za proučavanje bioloških mehanizama koriste se kada se istražuje kako na agresiju utječe genetika. Studije molekularne genetike omogućavaju ispitivanje mnogih različitih tipova osobina ponašanja manipulacijom genima i proučavanjem efekta(a) manipulacije.

## Bilješke 
 

Kategorija:Nauke o ponašanju
Kategorija:Kriminologija
Kategorija:Genetika životinja
Kategorija:Agresija
Rimtutituki

**Rimtutituki** (šatrovački od *Turim ti kitu*) bila je srpska rok supergrupa u kojoj su bili članovi grupa Ekatarina Velika, Električni orgazam i Partibrejkers. Grupa je nastala kao antiratni projekat tokom ratova u Jugoslaviji i antiratnih protesta u Beogradu.

Grupu su činili Zoran Kostić (vokal), Nebojša Antonijević (gitara), Borko Petrović (bubnjevi), Srđan Gojković (gitara, vokal), Goran Čavajda (bubnjevi), Zoran Radomirović (bas), Ljubomir Jovanović (gitara) i Milan Mladenović (gitara, vokal).

## Historija 
Bend je nastao na potpisivanju peticije protiv mobilizacije u Beogradu. Na sastanku su se pojavili članovi grupa Ekatarina Velika, Električni orgazam i Partibrejkers. Čavajda i Kostić su predložili formiranje antiratnog benda što su ostali odobrili.

Na probi, održanoj bez Mladenovića, Gojkovića i Antonijevića su uz pomoć ostalih članova počeli da rade na muzici, a Kostić na tekstovima, što je rezultiralo pjesmom ''Slušaj 'vamo*. Mladenović je kasnije dodao gitaru i prateći vokal. Iako je bend planirao da snimi album, objavljen je samo singl *Slušaj 'vamo* sa dvije verzije. Pjesme su besplatno snimane u Pinkovom muzičkom studiju, a puštane preko Radija B92. Izašle su pod okriljem izdavačke kuće PGP RTS. Za pjesmu je snimljen promotivni video koju je emitovala TV stanica O2 TV, a našla se i na muzičkoj kompilaciji *Radio utopija (1989–1994)*.

Promocija singla održana je 2. marta 1992. u Muzeju Jugoslovenske kinoteke.

Godine 1993. u septembru, bend je sa Ekatarinom Velikom, Partibrejkersima i zagrebačkom grupom Vještice nastupio u Pragu i Berlinu. Snimljeno je nekoliko pjesama, ali nikada nisu objavljene. Nakon nastupa bend je raspušten.

## Naslijeđe 
Godine 2000. pjesma *Slušaj 'vamo* izglasana je kao 27. najbolja rock pjesma Jugoslavije, po anketi *100 najboljih pesama svih vremena YU rocka*, koju je odradio časopis *Rock Express*.
Nevladina oganizacija Inicijativa mladih za ljudska prava je 4. aprila 2010. organizovala koncert na platou ispred Filozofskog fakulteta u Beogradu u cilju proslave 18. godišnjice projekta Rimtutituki. Ovom prilikom pojavili su se bendovi Repetitor, Lira Vega, Superkvartet i *Stuttgart Online''.

## Diskografija 
### Singlovi 
* "Slušaj 'vamo" / "Slušaj 'vamo (voljno miks)" (1992)

### Gostovanje na kompilacijama 
* *Radio utopia (1989–1994)* (1994)

## Reference 
## Vanjski linkovi 
* 

## Literatura 
* 

Kategorija:Srbijanske rok-grupe
Kategorija:Muzičke supergrupe
Kategorija:Muzičke grupe iz Beograda
Kategorija:Muzičke grupe osnovane 1992.
Amer Gojak

**Amer Gojak** bosanskohercegovački jest nogometaš i reprezentativac koji igra na poziciji ofenzivnog veznog. Trenutačno igra za Rijeku.

## Klupska karijera 
### Rana karijera 
Svoju nogometnu karijeru započeo je 2005. u školi sarajevskog FK Novi Grad. Četiri godine kasnije prelazi u redove Željezničara.

### Olimpic Sarajevo 
U januaru 2014. Gojak je prešao u redove sarajevskog Olimpika. Za Olimpic je debitirao 1. marta protiv mostarskog Veleža od kojeg je Olimpic izgubio 0:1. Jedanaest dana kasnije ostvario je svoj debi u kupu i to protiv Širokog Brijega koji je pobijedio Olimpic 2:0.

### Dinamo Zagreb 
Dana 13. februara 2015. prešao je u Dinamo Zagreb bez odštete. Za novi klub debitirao je 3. marta u četvrtfinalnoj utakmici Hrvatskog nogometnog kupa u kojoj je Dinamo pobijedio Istru 1961 3:0. Protiv istog protivnika Gojak je 21. marta ostvario svoj debi u 1. HNL kada je Istra 1961 poražena 4:1.

Za Dinamo Zagreb II debitirao je 14. augusta kada je druga momčad Dinama u utakmici 2. HNL dobila Hrvatski dragovoljac 4:0.

Svoj prvi gol za klub postigao je 14. maja 2016. u ligaškoj utakmici protiv Lokomotive Zagreb koja je završila 0:4. U UEFA Europskoj ligi debitirao je 20. septembra 2018. kada je Dinamo pobijedio Fenerbahçe 4:1.

### Torino (posudba) 
Početkom oktobra 2020. Gojak je poslan na posudbu u redove talijanskog prvoligaša Torina s obvezom kupnje pod uvjetom da deset puta zaigra u početnih 11 Torina. Svoj klupski debi ostvario je 28. oktobra u utakmici Italijanskog kupa u kojoj je Torino pobijedio Lecce 3:1 u produžetcima. U ligi je debitirao 4. novembra kada je Genoa poražena rezultatom 1:2. Tokom posudbe Gojak nije uspio deset puta biti član početnih 11, stoga je njegov transfer u Torino za 6 miliona eura propao, a Dinamo je zaradio samo pola miliona eura. Svoja prva dva gola i asistenciju za A selekciju postigao je 5. septembra 2019. protiv Lihtenštajna (5:0).

## Priznanja 
### Klupska 
**Olimpic Sarajevo**
* Nogometni kup Bosne i Hercegovine: 2014/15.

**Dinamo Zagreb**
* Prvak Hrvatske **(5):** 2014/15, 2015/16, 2017/18,  2018/19,  2019/20.
* Hrvatski nogometni kup **(3):** 2014/15, 2015/16, 2017/18.
* Hrvatski nogometni superkup **(1):** 2019.

## Reference 
## Vanjski linkovi 
* Profil, GNK Dinamo Zagreb 
* 
* Profil, Transfermarkt

Kategorija:Biografije, Sarajevo
Kategorija:Bosanskohercegovački nogometaši
Kategorija:Nogometaši Željezničara
Kategorija:Nogometaši Dinamo Zagreba
Kategorija:Nogometaši Torina
Kategorija:Rođeni 1997.
Kategorija:Živi ljudi
Kategorija:Bosanskohercegovački sportisti 21. vijeka
Kategorija:Nogometaši Olimpika (Sarajevo)
Kategorija:Nogometaši Rijeke
Kategorija:Nogometaši Ferencvárosija TC
Kategorija:Sportisti iz Sarajeva
Kategorija:Nogometaši Sarajeva
Enzim-vezani receptor

**Enzim-vezani receptor**, također poznat i kao **katalitski receptor**, je transmembranski receptor, gdje vezivanjem vanćelijskog liganda uzrokuje enzimsku aktivnost na unutarćelijskoj strani. Zato je katalitski receptor integralni membranski protein koji posjeduje i enzimske, katalitsake i receptorske funkcije.

Imaju dva važna domena, vanćelijski domen za vezivanje liganda,  unutarćelijski domen, koji ima katalitsku funkciju i jedan transmembranski heliks. Signalna molekula veže se za receptor na vanjskoj strani ćelije i uzrokuje konformacijsku promjenu na katalitskoj funkciji koja se nalazi na receptoru unutar ćelije.

Primjeri enzimske aktivnosti uključuju:
* Receptor tirozin-kinaza, kao u receptoru faktora rasta fibroblasta. Većina receptora vezanih za enzime su ovog tipa.
* Serin/treonin-specifična protein kinaza, kao u koštanom morfogenetskom proteinu
* Gvanilat ciklaza, kao u receptoru pretkomornog natriuretičkog faktora

## Tipovi 
Slijedi lista od pet glavnih porodica katalitskih receptora:

## Reference 
## Vanjski linkovi
* Diagram at scq.ubc.ca

Kategorija:Jednoprolazni transmembranski proteini
Kategorija:Transmembranski receptori
Kategorija:Enzimi
Fossilworks

**Fossilworks** je veb-portal koji nudi alate za pretragu, preuzimanje i analizu podataka kako bi se olakšao pristup Paleobiology Databaseu, veliko relacijskoj bazi podataka koja je nastala doprinosima stotina paleontologa iz cijeloga svijeta.

## Historija 
Fossilworks je stvorio John Alroy sa Univerziteta Macquarie 2013. godine. Fossilworks sadrži mnoge alate za analizu i vizualizaciju podataka koji su prethodno bili uključeni u Paleobiology Databaseu.

## Reference 
## Vanjski linkovi 
* Službeni veb-sajt 

Kategorija:Baze podataka
Kategorija:Paleontologija
Mesocetus

***Mesocetus*** je izumrli rod kitova usana iz miocena.

## Rasprostranjenost 
Fosili ovog roda pronađeni su u Sjevernoj Americi i Evropi. U Sjevernoj Americi pronađeni su u Marylandu i Virginiji, saveznim državama Sjedinjenih Američkih Država, dok su u Evropi pronađeni u Austriji, Bosni i Hercegovini, Francuskoj, Hrvatskoj, Nizozemskoj i Slovačkoj.

U Bosni i Hercegovini te Hrvatskoj pronađena je samo jedna vrsta zvana *Mesocetus agrami*. u Hrvatskoj su ostatci ove vrste pronađeni samo u zagrebačkom kvartu Podsused, dok je u Bosni i Hercegovini pronađena na četiri lokaliteta: Knežica kraj Kozarske Dubice, Šargovac kraj Banje Luke te Dažnica i Kalenderovci, oboje kraj Dervente.

## Vrste 
* *Mesocetus agrami* Van Beneden, 1886.
* *Mesocetus aquitanicus* Flot, 1896.
* *Mesocetus hungaricus* Kadić, 1907.
* *Mesocetus longirostris* van Beneden, 1880. (tipska vrsta) *nomen dubium*
* *Mesocetus siphunculus* Cope, 1895.

### Vrste prije svrstane u rod *Mesocetus* 
* *Mesocetus latifrons* von Beneden, 1880. = *Eocetus schweinfurthi*
* *Mesocetus argillarius* Roth, 1978. = *Tranatocetus argillarius*

## Reference 
Kategorija:Kitovi
Kategorija:Paleontologija u Hrvatskoj
Hipohondroplazija

**Hipohondroplazija** (**HCH**) je razvojni poremećaj uzrokovan autosomno dominantnim genetičkim defektom tri gena u receptoru faktora rasta fibroblssta (*FGFR3*) što rezultira neproporcionalno niskim rastom, mikromelijom i glavom koja izgleda velika u poređenju sa nerazvijenim dijelovima tijela. Klasificira se kao patuljastost kratkih udova.

## Znakovi i simptomi
Pogođene osobe ovim poremećajem izgledaju normalno na rođenju. Međutim, kako novorođenče raste, njegove ruke i noge se ne razvijaju pravilno, a tijelo postaje deblje i kraće od normalnog.
* Brahidaktilija
* Nizak rast
* Mikromelija
* Skeletna displazija
* Abnormalnost femura

## Uzrok
Hipohondroplazija se prenosi kao autosomno dominantna osobina  na koju utiče gen *FGFR3* sa hromolsoma 4, sekvenca p16.3. Još uvijek ne postoji lijek za ovo stanje. koje  imaju ulogu u skeletnoj displaziji.

## Dijagnoza 
Dijagnoza ovog stanja može se obaviti putem X-zraka (sa nedostatkom normalne udaljenosti  kičmenih pršljenova L1 do L5), and additionally genetic testing is available to ascertain hypochondroplasia. Međutim, fizička obilježja su jedna od najvažnijih pokazatelja u određivanju stanja.

## Također pogledajte
* Ahondroplazija
* Lista kongenitalnih poremećaja

## Reference
## Dopunska literatura
* 
* 

## Vanjski linkovi 
Kategorija:Geni na hromosomu 4
Kategorija:Skeletni sistem
Kategorija:Poremećaji rasta
Kategorija:Nedostaci receptora ćelijske površine
Kategorija:Autosomno dominantni poremećaji
Kategorija:Rijetke bolesti
Paleobiology Database

**Paleobiology Database (PBDB)** internetski je resurs za informacije o distribuciji i klasifikaciji fosilnih ostataka životinja, biljaka i mikroorganizama.

## Historija 
Paleobiology Database nastao je kao dio NCEAS financirane *Phanerozoic Marine Paleofaunal Database* inicijative koja je djelovala od augusta 1998. do augusta 2000. godine. Od 2000. do 2015. Paleobiology Database dobivao je sredstva od Državne naučne fondacije i Australskog istraživačkog vijeća. Od 2000. do 2010. godine bio je smješten u Nacionalnom centru za ekološku analizu i sintezu, interdiscipliranom istraživačkom centru u sastavu Univerziteta Kalifornije. Paleobiology Database trenutno je smješten u Univerzitetu Wisconsin–Madison i nadgledava ga međunarodni odbor značajnih doprinositelja podataka.

## Reference 
## Također pogledajte 
* Fossilworks

## Vanjski linkovi 
* Službena veb-sajt

Kategorija:Baze podataka
Kategorija:Paleontologija
Mesocetus agrami

**Zagrebački kit** (latinski: *Mesocetus agrami*) izumrla je vrsta kitova usana koja je živjela u miocenu prije 11,608 − 7,246 milijuna godina. s ostatcima vrste *Heterodelphis croatica* i neidentificirane vrste roda *Champsodelphis*.

## Opis 
Na temelju primjerka ove vrste otkrivene u podsusedskom laporu u 19. vijeku, smatra se da je bio mlad te da je njegova dužina iznosila oko šest metara.

## Reference 
Kategorija:Kitovi
Kategorija:Paleontologija u Hrvatskoj
Milovan Jakšić

thumb|250px|desno|Milovan Jakšić kao golman Nogometne reprezentacije Kraljevione Jugoslavije u utakmici protiv Brazila u Montevideu 1930. godine.
**Milovan Jakšić** (Kolašin, 19. septembar 1909 - Kairo, 25. decembar 1953.) bio je golman Nogometne reprezentacije Kraljevine Jugoslavije.
Najveći dio svoje karijere proveo je braneći za SK Soko, klub koji je 1931. godine promijenio ime u BASK. Za ovaj klub odigrao je oko 500 zvaničnih utakmica, sve do 1939. godine. U sezoni 1934 - 35 proveo je nekoliko mjeseci u Čehoslovačkoj gdje je branio za FK Slaviju iz Praga. Kasnije je jedno vrijeme igrao i u Ljubljani.

Pored 17 utakmica za gradsku selekciju Beograda, čuvao je mrežu reprezentacija Jugoslavije na devet utakmica. Debitovao je 13. aprila 1930. godine na prijateljskom susretu protiv Bugarske (6-1) u Beogradu, a od nacionalnog tima se oprostio 2. septembra 1934. godine na priateljskoj utakmici protiv Čehoslovačke (1-3) u Pragu. Učestvovao je na prvom Svjetskom nogomentnom prvenstvu 1930. u Montevideu, gdje je odlično branio na sve tri utakmice, a posebno se istakao u susretu protiv Brazila.

U fudbalu je ostao kao član i dugogodisnji predsednik Savesa fudbalskih trenera Jugoslavije (1950-53). Također, bio je tehnički rukovodilac Crvene zvezde, koju je i osnovao 1945. godine sa još nekolicinom istomišljenika. Tokom gostovanja sa FK Crvenom zvezdom u Egiptu 1953. godine preminuo je od iznenadnog srčanog udara.

## Reference 
Kategorija:Rođeni 1909.
Kategorija:Umrli 1953.
Kategorija:Biografije, Kolašin
Kategorija:Srbijanski nogometaši
Kategorija:Jugoslavenski nogometaši
Kategorija:Jugoslavenski nogometni reprezentativci
Kategorija:Nogometni golmani
Kruzonodermoskeletni sindrom

**Krouzonodermoskeletni sindrom** je poremećaj obilježen preranim spajanjem određenih kostiju ljudske lobanje (kraniosinostoza) tokom razvoja i stanje kože zvano *acanthosis nigricans*.

Neki od znakova i simptoma krouzonodermoskeletnog sindroma slični su onima kod Crouzonovog sindroma. Oni uključuju prerano spojene kostiju lobanje, koje utiču na oblik glave i lica, široko postavljene, izbuljene oči zbog plitkih očnih duplji; oči koje nisu usmjerene u istom smjeru (strabizam), mali, kljunasti nos i nerazvijenu gornju vilicu. Ljudi sa ovim stanjima su uglavnom normalne inteligencije.

Nekoliko obilježja razlikuje krouzonodermoskeletni sindrom od Crouzonovog sindroma. Osobe s krouzonodermoskeletnim sindromom imaju crnu akantozu, stanje kože koje karakterizira gusta, tamna, baršunasta koža u naborima i naborima tijela, uključujući vrat i pazuho. Osim toga, suptilne promjene mogu se pojaviti na kostima kičme (kičmeni pršljenovi). Nekancerozne izrasline koje se nazivaju cementom mogu se razviti u vilici tokom mlađe odrasle dobi. Krouzonodermoskeletni sindrom je rijedak; stanje se javlja kod oko 1/1,000.000 ljudi.

## Genetika
Krouzonodermoskeletni sindrom uzrokuju mutacije u genu FGFR3. Protein kojeg kodira  gen FGFR3 je receptor koji ima ulogu u razvoju i održavanju koštanog i moždanog tkiva. Ne zna se kako mutacija u FGFR3 dovodi do karakterističnih oznaka ovog poremećaja, ali izgleda da promjene u receptoru remete normalan razvoj kostiju u lobanji i utiču na pigmentaciju kože.

Ovo stanje se nasljeđuje autosomno dominantno, što znači da je jedna kopija izmijenjenog gena u svakoj ćeliji dovoljna da izazove poremećaj.

U nekim slučajevima, oboljela osoba nasljeđuje mutaciju od jednog zahvaćenog roditelja. Drugi slučajevi mogu biti rezultat novih mutacija u genu. Ovi slučajevi se javljaju kod ljudi koji nemaju istoriju poremećaja u porodici.

## Reference
* 

## Vanjski linkovi 
* 

Kategorija:Geni na hromosomu 4
Kategorija:Genetički poremećaji
Kategorija:Urođeni poremećaji mišićno-koštanog sistema
Kategorija:Sindromi
Podsused

u Podsusedu]]

**Podsused** je zagrebačko gradsko naselje na najzapadnijem dijelu grada. Glavni je dio Susedgrada. Stanovnika je oko 4600 u više od 1800 domaćinstava. Na sjeveru graniči sa zaprešićkim selom Ivancem Bistranskim, na sjeverozapadu sa Zaprešićem, na zapadu sa Svetom Nedeljom, na istoku s Gajnicama, na sjeveroistoku s Bizekom i Gornjim Stenjevcem, te na jugu s Jankomirom. Upravno mu pripadaju tri okolna sela:  Podsusedsko Dolje, Bizek i Jarek Podsusedski, sva su na obroncima Medvednice. U prošlosti je Podsused bio selo i do 1950. godine samostalno gradsko naselje, a od 1950. godine je dio Grada Zagreba. Gradska uprava zabranila je da se Podsused uvede pod stambeno naselje. Gradska uprava odredila je da se ne smiju graditi neboderi i stambene zgrade, nego luksuzne urbane vile od 400 − 500&nbsp;m2, stambene trokatnice, kuće itd. Zbog mnoštva luksuznih obiteljskih vila, prirodnim bogatstvom najbolji je za život u Zagrebu. U Podsusedu prevladavaju ruralna obilježja i ima uzgoja domaćih životinja. Prometnice povezuju u smjeru istok−zapad, k središtu grada Alejom grada Bologne i Samoborskom cestom. Južna je granica rijeka Sava, a sjeverna obronci Medvednice.

## Reference 
Kategorija:Naselja u Gradu Zagrebu
Ahondrogeneza tip 1B

**Ahondrogeneza tip 1B** je teški autosomno recesivni poremećaj skeleta, uvijek fatalan u perinatalnom periodu. Odlikuje se izuzetno kratkim udovima, uskim grudima i istaknutim, zaobljenim trbuhom. Prsti na rukama i nogama su kratki, a stopala mogu biti rotirana prema unutra. Pogođena novorođenčad često imaju mekani izliv oko pupka (pupčana kila) ili blizu prepona (ingvinalna hernija).

Ahondrogeneza tipa 1B je rijedak genetički poremećaj; njegova učestalost je nepoznata. Ahondrogeneza, tip 1B je najteže stanje u spektru skeletnih poremećaja uzrokovanih mutacijama gena *SLC26A2*. Ovaj gen daje upute za stvaranje proteina koji je neophodan za normalan razvoj hrskavica i za konverziju u kost. Mutacije u genu *SLC26A2* remete strukturu hrskavice u razvoju, sprečavajući kosti da se pravilno formiraju i rezultiraju problemima skeleta karakterističnim za ahondrogenezu, tip 1B.

Ahondrogeneza tip 1B nasljeđuje se autosomno recesivno, što znači da su dvije kopije gena u svakoj ćeliji promijenjene. Roditelji osobe sa autosomno recesivnim poremećajem najčešće su heterozigotni nositelji jedne kopije izmijenjenog gena, ali ne pokazuju znakove i simptome poremećaja.

## Također pogledajte
* Dijastrofijska displazija
* Ahondrogeneza tip 1A

## Reference
Ovaj članak uključuje tekst iz javnog domena iz Nacionalne medicinske biblioteke SAD-a

## Vanjski linkovi
* GeneReviews/NCBI/NIH/UW entry on Achondrogenesis Type 1B

Kategorija:Geni na hromosomu 5
Kategorija:Urođeni poremećaji
Kategorija:Kolagenske bolesti
Kategorija:Autosomno recesivni poremećaji